**Åbent hus i område Midt**

**Lørdag den 13. januar 2024, kl. 10.00 – 16.00**

Kødkvægavlere i regionen byder alle velkommen. Tag familien og naboen med på tur og få en hyggelig dag i kødkvægets tegn.

**Stutteri Tyrevolds, Jens Fedder, Elbjergvej 6, Brørup, 8660 Skanderborg (Piemontese)**

Besætning består af 5 køer, 1 kælvekvie, 4 løbekvier, 2 kviekalve og 2 tyrekalve.

Bruger foldtyr og lidt insemineringstyre.

**Lodahl Dexter, Lindbjergvej 6, 7830 Vinderup (Dexter)**

Dexter avlsbesætning med fokus på eksteriør og temperament. Besætningen består af ca. 7 køer plus opdræt samt foldtyren. Der anvendes insemination i besætningen, med henblik på separate moderlinjer, for at producere egne avlstyre. Der udstilles i stor grad med flotte resultater inden for racen, men også på tværs af racerne. Dyrene afsættes hovedsageligt til levebrug, men enkelte ender også i fryseren til eget forbrug. Der vil være mulighed for at se klargøring af dyr til dyrskue samt få en snak om avl og reproduktion.

**Hamborghus Simmental, Bjergvej 6, 6940 Lem (Simmental)**Vi driver en større svineproduktion og har gjort i mange år, men vi manglede nogle dyr på marken at kigge på. På gården, hvor vi boede indtil februar måned i år, var der nogle små marker tæt på stuehuset, som vi derfor i 2016 valgte at afgræsse med kvæg. Vi købte 2 simmentalkøer, som siden er blevet til flere, så vi i dag har 30 køer. I februar måned flyttede vi til vores nuværende ejendom. Her har vi bygget en ny stald med plads til 35 køer + opdræt.

**Kni Simmental I/S, Kløvhøjvej 6, 8500 Grenå (Simmental)**

Besætningen startede med den første Simmental i 2012. I dag er der ca. 29 dyr i alt, hvor af 10 af dem er køer. Der bliver både brugt egen avlstyr og insemineringer. Alle dyrene er med stamtavle, og vi prøver at avle rolige dyr, med eksteriør til at udstille på dyrskue. Vi ønsker at kunne videresælge dyr til avl, og derudover slagtes der flere gange om året, og eget kød sælges hjemme fra gården. Der er ikke marker med i gården, så vi køber alt foderet ind. Der bliver fodret med wrap og kraftfoder.

**Nygaard Angus, Ole Nygaard, Trehøjevej 25, 7480 Vildbjerg (Angus)**

Siden 2006 består besætningen alene af Angus. Besætningen på 50 køer og i alt 125 dyr er økologisk og består mest af sorte dyr. De senere år har røde tyre dog klaret reproduktionen. Om vinteren bliver dyrene fodret på stald, men dørene ud til 8 hektar let jord omkring bygningerne er aldrig lukket, så dyrene er meget udenfor. Ole ejer 55 hektar, men afgræsser cirka 180 hektar og lejer yderligere arealer af Herning Kommune, så Ole alt i alt disponerer over cirka 330 hektar.

**Bjørnvang Angus, Gert Boje Eskerod, Gl. Horsensvej 204, 8660 Skanderborg (Angus)**

Gert har bygget helt ny stald, der stod færdig i 2020. I dag er stalden fuld med i alt 70 dyr. I vinteren 2023/24 bliver der født 27 kalve. Kælvningerne begynder pr. 1. november. To tyre klarer reproduktionen, men på sigt vil Gert inseminere en del.

**Pindhus Limousine, Kåre Høj Jensen, Nyborgvej 9, 7620 Lemvig (Limousine)**

Ejendommen blev købt i 2007, hvor de startede med Hereford. I 2009 kom der 1 Limousine til, og stille og roligt er besætningen blevet udbygget. Arealet er 7,5 ha og benyttes til korn og græs til besætningens 8 køer med kalv, 1 løbekvie og 1 foldtyr. Der fodres med wrap, hø/halm og kraftfoder. Der avles efter pollede og rolige dyr, og hustruen Susanne hjælper ved behov.